प्याज
जब पत्तियों का ऊपरी भाग सूखने लगे तो उसे भूमि में गिरा देना चाहिए जिससे प्याज के कन्द ठीक से पक सकें। खुदाई करने में कन्द को चोट या खरोंच नहीं लगनी चाहिए। प्याज का भण्डारण एक महत्वपूर्ण कार्य है। कुछ किस्मों में भण्डारण क्षमता अधिक होती है, जैसे- पूसा रेड, नासिक रेड, बेलारी रेड और एन-2-4। एन-53, अर्लीग्रेनो और पूसा रत्नार में संग्रहण क्षमता कम होती है। ऐसी किस्में जिनमें खाद्य पदार्थ रिफ्रेक्टिव इण्डेक्स कम होता है और वाष्पन की गति और कुल वाष्पन अधिक होता है, उनकी संग्रहण क्षमता कम होती है। छोटे आकार के कन्दों में बड़े आकार की तुलना में संग्रहण क्षमता अधिक होती है। फसल में नाइट्रोजन युक्त उर्वरक अधिक देने से कन्दों की संग्रहण क्षमता कम हो जाती है। फाॅस्फोरस और पोटाश को कोई महत्वपूर्ण प्रभाव नहीं होता है। मोटी गर्दन वाले कन्द संग्रहण में शीघ्र ही खराब होने लगते हैं।
फुलाव घटक
खाना पकाने में, एक फुलाव घटक या सिर्फ फुलावट एक ऐसा पदार्थ होता है जिसे आटे में या किसी घोल में मिलाया जाता है ताकि वह अपनी झाग बनाने की प्रक्रिया (गैस बुलबुले) के कारण मिश्रण को हल्का और मुलायम बना दे। आटे या घोल को बिना कोई फुलाव घटक मिलाए भी मुलायम बनाया जा सकता है जिसके लिए उसे अधिक समय तक गूंधना या फेंटना पड़ता है ताकि हवा आटे के कणों के बीच फंस कर रह जाये और उसे हल्का और मुलायम बना दे। फुलाव घटक जैविक या कृत्रिम रासायनिक यौगिक हो सकते हैं। फुलाव घटकों द्वारा उत्पादित गैस अक्सर कार्बन डाइऑक्साइड होती है पर किसी किसी मामले में यह हाइड्रोजन भी हो सकती है।